text: Væltet mobilkran på højkant igen
  02 juli 2016 kl. 08.17
  Torsdag var en chauffør så uheldig at køre sin mobilkran i grøften på Tøndervej mellem Jels og Øster Lindet. Først natten til lørdag blev den bjerget.
  Lørdag nat måtte Syd- og Sønderjyllands Politi spærre Tøndervej i fem timer, for at få mulighed for at rejse en mobilkran, der torsdag kørte ned i den bløde rabat, gennem autoværnet,  ud over vejkanten og væltede ned på marken.
  Chaufføren kom ikke alvorligt til skade ved ulykken.
  Den væltede kran skulle på højkant igen, og det kom den natten til lørdag.
  Klokken ca 10 fredag aften blev Tøndervej spærret mellem Jels og Øster Lindet, og rejsningen af den væltede mobilkran kunne begynde. En mission, som politiet faktisk havde regnet med, ville tage helt op til 12 timer. Så galt gik det dog ikke, og allerede ved tre-tiden, fem timer senere, kunne politiet igen åbne Tøndervej.
  Billeder og video er fra Local Eyes.
  